09/05/2014 | Administración LocalMunicipal
Mugardos
Convocatoria e bases para contratación laboral temporal, mediante concurso oposición libre de 2 auxiliares de axuda no fogar

ANUNCIO Pola Xunta de Goberno Local, en sesión realizada o día 30.04.2014, acordouse efectuar convocatoria para a contratación laboral temporal de 2 auxiliares de axuda no fogar, cuias bases figuran deseguido: “BASES PARA A CONTRATACIÓN LABORAL TEMPORAL, MEDIANTE CONCURSO OPOSICIÓN LIBRE DÚAS AUXILIARES DO SERVICIO DE AXUDA NO FOGAR 1.ª.–OBXECTO DA CONVOCATORIA. É obxecto da presente convocatoria a selección de dous postos de AUXILIAR DO SERVIZO DE AXUDA NO FOGAR a xornada completa de luns a domingos cos descansos que establece a lei para o Concello de Mugardos, polo procedemento de concurso oposición libre, da Agrupación profesional equiparado ao antigo grupo E segundo a Lei 7/2007 de 12 de abril, del Estatuto Básico do empregado público. As prazas ou postos de traballo que se convocan terán contrato na modalidade de obra ou servizo determinado de conformidade co disposto no artigo 15, do Estatuto dos Traballadores, a xornada completa, o horario será axustado ás necesidades do servizo. As prazas están dotadas coa retribución sinaladas no cadro de persoal e demais acordos adoptados polos órganos corporativos; sendo as súas tarefas as de coidado e atención das persoas segundo a lei 39/2006 do 14 de decembro de promoción da autonomía persoal e atención a persoas en situación de dependencia, a Orde do 22 de xaneiro de 2009 pola que se regula o servizo de axuda no fogar. Se ben esta contratación quedará condicionada nos vindeiros anos: a) a aprobación e concesión da subvención que, para poder financiar esta actividade, solicitouse e solicitarase nas sucesivas convocatorias que publique a Xunta de Galicia e/ou a Excma. Deputación Provincial. b) a que existan persoas as do servizo de axuda no fogar aos cales se lles pode prestar o servizo, xa por razón de número suficiente destes ou porque a atención que precisen ós que haxa, así o aconselle. c) a asunción de competencias en servizos sociais pola Comunidade Autónoma de acordo co disposto en disposición transitoria segunda da Lei 27/2013, do 27 de decembro, que se estará ao que o efecto dispoña o órgano competente da Comunidade autónoma.2.ª.–CONDICIÓNS DOS/DAS ASPIRANTES. Para tomar parte neste proceso selectivo, os/as aspirantes deberán reuni-los seguintes requisitos: a) Ter nacionalidade española ou dun Estado membro da Unión Europea, do Reino de Noruega ou da República de Islandia, así como os familiares destes que a continuación se relacionan: – O/A cónxuxe, sempre que non estean separados de dereito. – Os/as seus descendentes e os/as do seu cónxuxe, sempre que non estean separados de dereito, menores de vinte e un anos ou maiores da dita idade que vivan ás súas expensas. Igualmente poderán acceder as persoas incluídas no ámbito de aplicación doutros Tratados internacionais celebrados pola Comunidade Europea, e ratificados por España, nos que sexa de aplicación a libre circulación de traballadores. A perda da nacionalidade española ou a de calquera outro Estado membro da Comunidade Europea determinará a perda da condición adquirida de funcionario/a, salvo que simultaneamente se adquira a nacionalidade doutro Estado membro. b) Ter cumpridos 16 anos de idade e non ter alcanzado a idade de xubilación. c) Estar en posesión do certificado de profesionalidade de atención sociosanitaria a persoas no domicilio ou equivalente (certificado de profesionalidade de auxiliar de axuda no fogar ou auxiliar de axuda no fogar a persoas dependentes no domicilio), ou do título de formación profesional de grao medio de atención sociosanitaria ou equivalente (ou en condición de obtelo na data en que remate o prazo de presentación de instancias). No caso de titulacións oficiais obtidas no estranxeiro deberase estar en posesión (na mesma data do remate do prazo para presenta-las instancias) da Credencial que acredite a súa homologación, expedida pola Subdirección General de Títulos, Convalidaciones y Homologaciones, do Ministerio de Educación y Cultura. d) Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas minusválidas cos/coas demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo tribunal cualificador medidas e medios para a realización das probas, de forma que gocen de igualdade de oportunidades cos demais participantes. A condición de minusvalía e a súa compatibilidade acreditarase con certificación expedida polo organismo competente. e) Non incorrer en causa de incompatibilidade ou de incapacidade, conforme á normativa vixente. f) Non ter sido separado/a, mediante expediente disciplinario, do servizo de calquera das Administracións Públicas, nin estar inhabilitado/a por sentencia xudicial firme para o exercicio das funcións públicas. g) Posuir o permiso de condución clase A1 e/ou B1 h) Dispor de medio de transporte para poder realizar os desprazamentos necesarios no exercicio da súa función de auxiliar de axuda no fogar. Acreditarase mediante declaración xurada segundo o modelo que figura como ANEXO II Tódolos requisitos esixidos nesta Base deberanse cumprir polas persoas aspirantes na data en que remate o prazo de presentación de instancias, e mantelos ata o momento de formalización do contrato.3.ª.–SOLICITUDES. As personas que desexen tomar parte nas probas selectivas convocadas deberán facelo constar mediante unha instancia dirixida ao Alcalde, segundo o modelo de instancia que se facilitará nas oficinas municipais, achegándolle unha fotocopia do documento nacional de identidade, e a documentación acreditativa dos méritos alegados para a fase de concurso debidamente compulsados. Neste sentido, na fase de concurso só se terán en conta os méritos que se xustifiquen documentalmente dentro do prazo de presentación de instancias. Para ser admitidos/as nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que finalice o prazo de presentación da instancia. As solicitudes presentaranse no citado Rexistro (os días laborais de 9:00 a 14:00 horas) durante o prazo de dez días naturais, que se iniciará o día seguinte ó da publicación do anuncio da convocatoria no “Boletín Oficial da Provincia da Coruña”. Tamén se poderán presentar na forma que determiña o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, os concursantes deberán comunicalo mediante telegrama ou telefax durante o mesmo prazo que o de presentación de instancias. Coa solicitude acompañarase xustificante acreditativo de ter ingresado na conta corrente número ES98 2080 0205 7331 10000 0032 de Nova Galicia Banco a cantidade de cinco (5) euros en concepto de dereitos de exame. Estarán exentas de pago dos dereitos de exame as persoas con discapacidade igual ou superior ao 33% (para o que deberá presentar o certificado de minusvalía correspondente) e para aquelas que figuren como demandantes de emprego durante o prazo, ao menos, de un mes anterior á data da convocatoria das probas selectivas (para o que deberá presentar a certificación xustificativa expedida polo Servizo Público de Emprego correspondente). Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das Bases desta convocatoria.4.ª.–ADMISIÓN DE ASPIRANTES. Rematado o prazo de presentación de instancias, a Alcaldía dictará resolución no prazo máximo de cinco días, aprobando a lista de persoas admitidas e excluídas cos motivos de exclusión, e a designación do tribunal cualificador que se publicará no taboleiro de edictos da corporación, concedéndose un prazo de cinco días naturais para enmenda polas persoas excluídas, dos defectos a que alude o artigo 71 da Lei 30/92 de Réxime Xurídico das Administracións Públicas e do Procedimento Administrativo Común, e a abstención e recusación dos membros dos Tribunais. A publicación da devandita resolución no Taboleiro de Edictos da Corporación será determinante, asi mesmo, para efectos de posible impugnación e recursos, de conformidade co previsto na invocada Lei. Poderá publicarse exclusivamente a lista de aspirantes excluídos/as, cos motivos de exclusión. A mencionada lista elevarase a definitiva polo transcurso do prazo para reclamacións, se non as houbese; no caso contrario exporase de novo a lista definitiva, na mesma forma ca anterior. A presentación de reclamacións, no seu caso, non suspenderá o proceso selectivo, salvo que así o acorde a Alcaldía.5.ª.–TRIBUNAL CUALIFICADOR. Os/as membros do tribunal serán designados/as segundo o disposto no art.60 da Lei 7/2007, do Estatuto da función pública e en atención ao principio de imparcialidade e profesionalidade dos seus membros.5.2.–O tribunal estará composto por: Presidente/a: un /unha funcionario/a público. Vocais: tres empregados/as públicos de calquera Administración dos que alomenos dous serán Traballadores/as sociais Secretaria/o: un/ha empregado/a funcionario/a ou persoal laboral fixo da Administración. De todos os postos nomearanse titulares e suplentes, e todos actuarán con voz e voto. Intervirá como asesora a traballadora social coordinadora do SAF municipal. Tódolos vogais do tribunal deberán ter titulación académica ou especialización profesional iguais ou superiores á esixida para o acceso á praza obxecto desta convocatoria. Os membros do tribunal deberán absterse de intervir, notificándoo á autoridade convocante, cando concorran as circunstancias previstas nos artigos 28 e 29 da Lei 30/1992 citada, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria. Igualmente, as persoas aspirantes poderán recusar ós membros do tribunal cando concorra algunha das circunstancias a que se refire o parágrafo anterior. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do/a presidente e do secretario/a. O tribunal cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas bases. O tribunal poderá dispoñe-la incorporación de asesores/as especialistas para as probas en que así coiden necesario ou convinte. As persoas asesoras limitaranse ó exercicio das súas especialidades técnicas, en base exclusivamente ás cales colaborarán co respectivo tribunal. A efectos de asistencias e dietas, o tribunal entenderase encadrado na categoría terceira.6.ª.–DESENVOLVEMENTO DO PROCESO SELECTIVO. O procedemento de selección dos/as aspirantes será polo sistema de: Concurso-Oposición Libre. Tras a publicación no BOP das presentes bases, e unha vez comenzadas as probas, a publicación dos sucesivos anuncios para a celebración das probas restantes, así como a listaxe dos/as aspirantes aprobados en cada exercicio, efectuaráse igualmente no taboleiro de edictos da Casa Consistorial e na páxina web do Concello. O tribunal poderá requirir aos/as aspirantes, en calquera momento durante a realización dalgún dos exercicios ou probas, que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído da mesma previa audiencia do interesado, comunicándoo no mesmo día á autoridade que convocou o proceso selectivo. Todos os exercicios da fase de oposición libre, serán de carácter obrigatorio e eliminatorio. FASE DE CONCURSO. A fase de concurso, que será anterior ao da fase da oposición, non terá carácter eliminatorio, nin poderá terse en conta para superar as probas da fase de oposición libre, e pasará a sumar a puntuación total obtida durante o proceso. Para o concurso acompañarase unha relación circunstancial dos méritos que se aleguen, unindo a relación os documentos acreditativos dos mesmos (orixinais ou fotocopias compulsadas), pois non se tomarán en consideración nin serán avaliados aqueles que non queden acreditados no prazo de presentación de instancias. Nesa fase concurso avaliaranse os méritos do xeito que se reflicte deseguido: Valorarase a experiencia profesional, a formación académica e outros méritos cun máximo de 8PUNTOS, non se tomarán en consideración nin serán valorados aqueles méritos que non queden debidamente acreditados, en todos os seus extremos, e se teñan presentado dentro do prazo de presentación de instancias, segundo o seguinte baremo: 1.– Experiencia profesional: valoraranse os méritos referidos ós últimos 5 anos. Os méritos de experiencia profesional valoráranse cun máximo de 5 puntos, de acordo co seguinte baremo: 1.1.–A experiencia nun posto das mesmas características como auxiliar de axuda no fogar na administración pública, acreditado mediante o correspondente certificado expedido polo órgano competente: 0,25 puntos por cada mes de servizos prestados. Valorarase cun máximo 3 puntos.1.2.–A experiencia nun posto das mesmas características como auxiliar de axuda no fogar na empresa privada, acreditado mediante o correspondente contrato de traballo compulsado ou autenticado: 0,15 puntos por cada mes de servizos prestados (que se acreditará mediante contrato de traballo no que conste a categoría de auxiliar de axuda no fogar e informe de vida laboral). Valorarase cun máximo 1,50 puntos.2.– Formación: os méritos de formación valoráranse cun máximo de 2,75 puntos, de acordo co seguinte baremo: Cursos ou xornadas expedidos ou homologados por organismos oficiais e relacionados directamente co posto de traballo e ciencias da saúde: 0,010 puntos por cada hora acreditada. Valoraranse os méritos referidos aos últimos 5 anos, asemade os seminarios serán valorados cando presenten un mínimo de 10 horas.3.–Coñecementos de galego: máximo 0,75 puntos (puntuarase o de maior nivel). 3.1.–Celga 3: 0,50 puntos.3.2.–Celga 4: 0,75 puntos (perfeccionamento). Antes da fase de oposición libre procederáse á publicación no taboleiro de edictos e páxina web do Concello da puntuación asignada aos/as aspirantes no concurso. FASE DE OPOSICIÓN A fase de oposición constará de duas probas: Primeiro exercicio. –Consisitirá nunha proba na que se expora un caso práctico con varias cuestións que o/a aspirante deberá desenvolver en tempo de 90 minutos. Segundo exercicio. –De coñecemento de galego, de carácter obrigatorio e eliminatorio. Consistirá nunha tradución directa e/ou inversa dun ou varios textos, en castelán ou galego, facilítados polo tribunal, nun tempo máximo de trinta minutos. O exercicio será cualificado de apto ou non apto/a, os/as aspirantes que estean na posesión do Celga 2 ou equivalente estarán exentos da realización desta proba. Cualificación dos exercicios. –A cualificación total ou global do proceso selectivo será o resultado da suma dos puntos obtidos na fase de concurso cun máximo de 8 puntos e na fase de oposición libre cun máximo de 20 puntos. Acadarán os dous postos de auxiliar de axuda no fogar das presentes bases, as duas persoas que tendo aprobada a fase de oposición obtiveran as maiores puntuacións totais. A cualificación máxima que pode acadarse será de 28 puntos. Os exercicios da fase de oposición libre puntuaranse do seguinte xeito: – Exercicio 1, de carácter eliminatorio: de 0 a 20 puntos. A puntuación necesaria para superar a proba será de 10 puntos. – Exercicio 2, de carácter eliminatorio: apto ou non apto/a.7.ª.–PROPOSTA DE APROBADOS. O tribunal de valoración, na proposta de resolución, deberá facer constar a puntuación en cada apartado e a total de cada un dos/as candidatos/as, ordenadas de maior a menor, propoñendo para o posto ós/as que obtivesen as tres maiores puntuacións totais. En caso de empate resolverase co de maior puntuación no apartado 6.1, 6.2 e así sucesivamente. En caso de empate resolverase a través da valoración de que a persoa esté en situación de desemprego sen percibir prestacións e/ou subsidios. A resolución do concurso motivarase con referencia ao cumprimento das normas regulamentarias e das bases da convocatoria. En todo caso, deberán quedar acreditadas no procedemento, como fundamento da resolución adoptada, a observancia do procedemento debido, e a valoración final dos méritos dos candidatos/as. Logo de formulada a proposta polo tribunal ou comisión de valoración, a Alcaldía-Presidencia resolverá o concurso, o que se publicará no taboleiro de edictos e páxina web do Concello e se notificará aos interesados/as. O prazo para a resolución do concurso será de dous meses dende o día seguinte ó de finalización do prazo de presentación de solicitudes.8.ª.–PRESENTACIÓN DE DOCUMENTOS E FORMALIZACIÓN DO CONTRATO. Dentro do prazo de cinco días naturais a contar dende a publicación da relación de persoas aprobadas, os/as aspirantes propostos/as deberán presenta-los documentos acreditativos do cumprimento dos requisitos previstos na Base 2.ª. Si o día da presentación fose inhábil, pasarase ao seguinte hábil. No caso de que no prazo indicado os/as aspirantes non presentasen a documentación esixida, agás causas de forza maior, non se formalizará o contrato quedando anuladas tódalas súas actuacións sen perxuizo da responsabilidade na que puideran incurrir por falsedade. Cumpridos os anteriores requisitos, pola Alcaldía procedarase a formaliza-lo correspondente contrato podéndose especificar un periodo de proba conforme ó artigo 14 do Estatuto dos Traballadores.9.ª.–RESOLUCIÓN DE DÚBIDAS. O tribunal queda autorizado para resolve-las dúbidas que se presenten e para toma-los acordos necesarios para o bo orde do proceso selectivo. En todo o non previsto nestas Bases, rexerá como supletorio, o Regulamento Xeral do ingreso de persoal ó servicio da Administración do Estado de 1.995; Real Decreto 896/91, do 7 de xuño, e demais normas aplicables.10.ª.–IMPUGNACIÓN DA CONVOCATORIA E DOS SEUS ACTOS. A presente convocatoria e as súas bases poderán recorrerse mediante a interposición do oportuno recurso. Os actos administrativos derivados da convocatoria e da actuación dos tribunais poderán ser impugnados polos interesados nos casos e na forma establecidos na Lei 30/92 de Réxime Xurídico das Administracións Públicas e do Procedimento Administrativo Común. TEMARIO.–ANEXO I 1. Servizo de axuda no fogar: definición, usuarios, profesionais que inteveñen. Obxectivos do servizo.2. Servizo de axuda no fogar. Prestacións e atención que se inclúen dentro das básicas e complementarias 3. Deontoloxía e principios éticos do/a auxiliar de axuda no fogar.4. A ordenanza municipal do servizo de axuda no fogar no Concello de Mugardos.5. Modalidade de acceso ao SAF no Concello de Mugardos.6. Deberes e dereitos das persoas usuarias do SAF. Extinción e suspensión temporal do servizo.7. Ley 39/2006 de 14 de decembro de promoción da autonomía persoal e atención ás persoas en situación de dependencia.8. As persoas encamadas. Movilizacións específicas.9. Vellez e envellecemento, servizos e recursos.10. Carta de servizos ás persoas en situación de dependencia. Concepto.11. Orde do 22 de xaneiro de 2009, pola que se regula o servizo de axuda no fogar.12. Lei 13/2008 de servizos sociais de Galicia.13. Principio rectores da lei de servizos sociais de Galicia.14. Obxectivos do sistema galego de servizos sociais.15. Recursos de proximidade das persoas maiores e/ou dependentes beneficiarios/as do SAF.16. A estructura dos servizos sociais en Galicia.17. Prevención de accidentes.18. Persoas usuarias do SAF. A figura do/a auxiliar de axuda no fogar, tarefas e función. Relacións co usuario/a, a súa familia e contorno social.19. O aseo persoal: baño e ducha. O baño da persoa encamada, lavado e coidado das diferentes partes do corpo humán.20. Movilización da persoa en situación de dependencia.21. Elaboración de menús semanais adaptados ás necesidades. ANEXO II.–MODELO DECLARACIÓN RESPONSABLE DE DISPONIBILIDADE DE VEHÍCULO PARA DESPRAZAMENTOS D./dona ______________________________________________________________________ CON DNI NÚM. ___________________________________, E ENDEREZO EN _____________________ DECLARA BAIXO A SÚA RESPONSABILIDADE: Que dispoño de medio de transporte para poder realizar os desprazamentos necesarios no exercicio da función de auxiliar de axuda no fogar. E para que conste aos efectos oportunos, asino a presente declaración en Mugardos, a _________ de _________________do 2014” Mugardos, 30 de abril de 2014. O ALCALDE ASDO.: XOSÉ FERNÁNDEZ BARCIA